**NOTĂ DE FUNDAMENTARE**

|  |  |  |  |
| --- | --- | --- | --- |
| **Secţiunea 1: Titlul proiectului de act normativ** | | | |
| **HOTĂRÂRE A GUVERNULUI**  **pentru modificarea și completarea Normelor referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și cele privind proveniența și circulația materialelor lemnoase destinate consumului propriu al proprietarului şi unele măsuri de aplicare a prevederilor Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilirea obligaţiilor care revin operatorilor care introduc pe piaţă lemn şi produse din lemn, aprobate prin Hotărârea Guvernului nr. 497/2020** | | | |
| **Secţiunea a 2-a: Motivul emiterii actului normativ** | | | |
| 1. Descrierea situaţiei actuale | În data de 31.01.2021 a intrat în vigoare Hotărârea Guvernului nr. 497/2020 pentru aprobarea Normelor referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și cele privind proveniența și circulația materialelor lemnoase destinate consumului propriu al proprietarului, şi a unor măsuri de aplicare a Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn. Aplicațiile SUMAL 2.0 disponibile utilizatorilor definiți în prezenta hotărâre sunt:   1. Aplicația SUMAL 2.0 Amenajare; 2. Aplicația SUMAL 2.0 Ocol silvic; 3. Aplicația SUMAL 2.0 Agent-Registrul electronic; 4. Aplicația SUMAL 2.0 Avize; 5. Aplicația SUMAL 2.0 Control; 6. Aplicația SUMAL 2.0 Superadmin; 7. Aplicația SUMAL 2.0 Gardă Forestieră; 8. Aplicația SUMAL 2.0 Inspectorul Pădurii; 9. Aplicația SUMAL 2.0 Contravenții - SNEICS;   În data de 8 septembrie 2020, după intrarea în vigoare a prezentei hotărâri de Guvern, a fost aprobată Legea nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), prin care s-au redefinit materialele lemnoase, cu implicații semnificative asupra trasabilității materialelor lemnoase reglementată prin prezenta hotărâre.  *21. Materiale lemnoase - lemnul brut rotund sau despicat, chiar cojit şi lemnul de foc sub formă de trunchiuri, butuci, crăci, vreascuri sau forme similare; cherestelele tivite şi netivite, capetele şi flancurile buştenilor; traversele din lemn pentru căi ferate, mangalul, lemnul ecarisat şi lemnul cioplit; lemnul sub formă de aşchii sau particule, rumeguşul, tocătură provenită din lemn, coaja arborilor şi resturile de lemn. Materialele lemnoase nu sunt bunuri divizibile.*  Practic produsele și subprodusele rezultate din prelucrarea primară și secundară a materialelor lemnoase sunt supuse trasabilității.  De asemenea, urmare a dezvoltării aplicațiilor SUMAL 2.0 au fost constatate unele clarități cu privire la corelarea dintre aplicații și actul normativ, aspecte care sunt clarificate prin prezentul proiect. | | |
| 11În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Regulamentele europene referitoare la interzicerea introducerii pe piaţă a lemnului recoltat ilegal din păduri şi care impun adaptarea legislaţiei interne sunt:  1. Regulamentul (CE) nr. 2173/2005 al Consiliului privind instituirea unui regim de licenţe FLEGT pentru importurile de lemn în Comunitatea Europeană, publicat în Jurnalul Oficial al Uniunii Europene L 347 din 30 decembrie 2005;  2. Regulamentul (CE) nr. 1024/2008 al Comisiei de stabilire a măsurilor detaliate de aplicare a Regulamentului (CE) nr. 2173/2005 al Consiliului privind instituirea unui regim de licenţe FLEGT pentru importurile de lemn în Comunitatea Europeană, publicat în Jurnalul Oficial al Uniunii Europene L 277 din 18 octombrie 2008;  3. Regulamentul (UE) nr. 995/2010 al Parlamentului European şi al Consiliului de stabilire a obligaţiilor care revin operatorilor care introduc pe piaţă lemn şi produse din lemn, publicat în Jurnalul Oficial al Uniunii Europene L 295 din 12 noiembrie 2010;  4. Regulamentul de punere în aplicare (UE) nr. 607/2012 al Comisiei privind normele detaliate referitoare la sistemul *due diligence* şi la frecvenţa şi natura controalelor privind organizaţiile de monitorizare prevăzute în Regulamentul (UE) nr. 995/2010 al Parlamentului European şi al Consiliului de stabilire a obligaţiilor care revin operatorilor care introduc pe piaţă lemn şi produse din lemn, publicat în Jurnalul Oficial al Uniunii Europene L 177 din 7 iulie 2012;  5. Regulamentul delegat (UE) Nr. 363/2012 al Comisiei din 23 februarie 2012, privind normele de procedură pentru recunoaşterea şi retragerea recunoaşterii organizaţiilor de monitorizare, prevăzute de Regulamentul (UE) nr. 995/2010 al Parlamentului European şi al Consiliului de stabilire a obligaţiilor care revin operatorilor care introduc pe piaţă lemn şi produse din lemn, publicat în Jurnalul Oficial al Uniunii Europene L 115 din 27 aprilie 2012. | | |
| 2. Schimbări preconizate | Articolul 4, alineatul (3) literele a) și d) se modifică pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  La articolul 4, alineatul (3) litera c) se abrogă, pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  La articolul 4, alineatul (3) litera e) se abrogă, în sensul eliminării limitei de peste 20 mc pentru operatorii economici care utilizează materialele lemnoase pentru construcții, trasabilitatea fiind asigurată de la volume de peste 0.1 mc.  Articolul 4, alineatul (4) literele e) și f) se modifică pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  Articolul 4, alineatul (6) se modifică în sensul în care prin aplicația SUMAL 2.0 Superadmin se pot modifica și informațile legate de utilizatori, nu numai informațiile introduse greșit.  Articolul 4, alineatul (13) se completează în sensul în care proprietarii de fond forestier utilizatori de SUMAL 2.0/administratorii/ocoalele silvice au acces la datele aferente proprietăţii lor, prin intermediul aplicației SUMAL 2.0 Inspectorul Pădurii  La articolul 5, alineatul (2) litera f) se aduc clarificări referitoare la generarea inventarelor și nu a caietelor de inventar de către aplicaţia SUMAL 2.0 Marcare;  La articolul 5, alineatul (2) literele c) și n) se abrogă întrucât aplicațiile SUMAL 2.0 nu generează aceste informații.  La articolul 5, alineatul (3) literele b) – e) se modifică în sensul în care procesele –verbale enumerate se operează, nu se generează în SUMAL 2.0.  La articolul 5, alineatul (3) litera g) se abrogă pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  La articolul 5, alineatul (5) literele a), f) și g) se abrogă, întrucât tehnologia din acest moment nu permite culegerea în format electronic a elementelor de arboret necesare elaborării amenajamentelor silvice în vederea comparării cu datele înscrise în acestea (lit. a), datele din documentele intracomunitare referitoare la specie, volum și destinatarul materialelor lemnoase provenite din spațiul intracomunitar sunt introduse în SUMAL 2.0 împreună cu documentul intracomunitar în format pdf., accesul fiind individual pe fiecare document intracomunitar(lit.f), iar datele din DVE, referitoare la specie, volum și destinatarul și țara de destinație a materialelor lemnoase/produselor din lemn provenite din import se preiau în avizul de însoțire la locul liberului de vamă. DVE se prezintă la punctul vamal sub formă letrică, neexistând posibilitatea de verificare a unui document în format pdf. în SUMAL 2.0 (lit. g).  La articolul 5, alineatul (5) literele c) – e) se modifică pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  La articolul 5, alineatul (6)se modifică în sensul în care prin aplicația SUMAL 2.0 Superadmin se pot modifica și informațile legate de utilizatori, nu numai informațiile introduse greșit.  Articolul 6 se modifică în sensul de clarificare a situațiilor în aplicațiile SUMAL 2.0 nu se aplică, și anume:  a) arborilor şi arbuştilor ornamentali, pomilor de Crăciun, răchitei, puieţilor forestieri;  b) materialelor lemnoase prelucrate supuse unui proces de vopsire/lăcuire sau impregnare, cărora le-a fost schimbată culoarea și/sau structura;  c) materialelor lemnoase îmbinate/încleiate, sau supuse unui proces de frezare/profilare pe cel puțin pe una dintre fețe ;  d) materialelor lemnoase produse finite ambalate individual cu volum sub 0,1 mc/ambalaj, indiferent de volumul transportat ;  La articolul 7, alineatul (1) se modifică și se completează pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  De asemenea se reglementează modul în care se face dovada provenienţei materialelor lemnoase, aşa cum sunt definite la pct. 38 din anexa nr. 1 la Legea nr. 46/2008 - Codul silvic, distinct pentru: parchetele autorizate şi predate spre exploatare, pentru depozite/depozite temporare, centre de sortare şi prelucrare a materialelor lemnoase, pentru pieţe, târguri, oboare, autorizate pentru comercializarea materialelor lemnoase, din statele membre UE, din statele non UE, pentru materiale lemnoase care se transbordează, pentru materialele lemnoase reţinute/confiscate, pentru materialele lemnoase utilizate la construcţii pentru care se face dovada deţinerii acestora cu aviz de însoţire, pentru cele rezultate din demolări sau pentru cele aflate în proprietatea persoanelor fizice care nu deţin avize de însoţire, pentru materialele lemnoase al căror volum depăşeşte volumul din avizul de însoţire, cu luarea în calcul a toleranţelor admise, pentru materialele lemnoase care fac obiectul achiziţiei de la proprietarii de păduri persoane fizice, pentru materialele lemnoase al căror volum depăşeşte volumul din APV, cu luarea în calcul a toleranţelor admise de metoda dendrometrică de calcul al APV, pentru materialele lemnoase cu un volum mai mic de 0,1 mc, pentru materialele lemnoase provenite din plantații horticole, viticole, din arbori întregi sau părți ale acestora care provin din vegetația din parcuri, de pe domeniul public, sau vegetație lemnoasă care nu se încadrează în categoria vegetației forestiere din afara fondului forestier național.  La articolul 8, alineatele (1) –(3) modificările și completările vizează punerea în corelare cu aplicațiile SUMAL 2.0 în ceea ce privește avizul de însoțire care însoțește obligatoriu transportul materialelor lemnoase și care poate fi, după caz:  a)în format electronic pe dispozitivul mobil al transportatorului profesionist generat în aplicația SUMAL 2.0 Avize;  b)imprimat sau pdf pe dispozitivul mobil al transportatorului potrivit anexei nr. 5 generat din aplicația SUMAL 2.0 Avize, atunci când transportatorul nu este profesionist şi transportul se realizează din altă locaţie decât locul de recoltare generat de SUMAL 2.0;  c)în format letric potrivit anexei nr. 2, pe baza informaţiilor standardizate generate de SUMAL 2.0, sau pdf pe dispozitivul mobil al transportatorului potrivit anexei nr. 5 generat din aplicația SUMAL 2.0 Avize, atunci când transportatorul nu este profesionist şi transportul se realizează de la locul recoltării.  d) imprimat sau pdf. pe dispozitivul mobil al transportatorului potrivit anexei nr. 5 generat din aplicația SUMAL 2.0 Avize atunci când transportul este vagon, naval, barjă sau şlep.  La articolul 8, alineatul (6) se aduc clarificări pentru situațiile în care nu se emit avize de însoţire şi nu există obligaţia transmiterii informaţiilor standardizate în SUMAL 2.0. Situațiile sunt următoarele:  a)materialele lemnoase comercializate al căror volum/mijloc de transport este de până la 0,1 mc; în acest caz, scăderea din gestiune se face în baza borderoului documentelor fiscale;  b)materialele lemnoase importate, care până la locul de destinaţie circulă sub supraveghere vamală, până la punerea în liberă circulaţie, pentru care documentul echivalent avizului de însoţire este declaraţia vamală de tranzit;  c)materialele lemnoase care fac obiectul regimului de export şi circulă de la biroul vamal de export sub supraveghere vamală până la biroul vamal de ieşire de pe teritoriul vamal al UE, iar declaraţia vamală de export este echivalentul avizului de însoţire; pentru materialele lemnoase care circulă până la locul efectuării formalităţilor vamale de export rămân obligatorii emiterea avizelor de însoţire şi raportarea acestora în SUMAL 2.0;  d)materialele lemnoase provenite din statele membre ale Uniunii Europene însoţite de documente intracomunitare-factura externă/scrisoare de trăsură - CMR/CIM, până la locul de destinaţie/punctul de descărcare;  e)materialele lemnoase aflate în timpul transportului, pentru care s-a luat măsura reţinerii/confiscării; acestea sunt transportate sub autoritatea agentului constatator, de la locul luării măsurii până la spaţiul de depozitare indicat de acesta, în vederea inventarierii materialelor lemnoase reţinute/confiscate.  f) materialele lemnoase finite ambalate, transportate/expediate/primite  /depozitate/deţinute, la care volumul/ambalaj este sub 0,1 mc;  La art. 9 alin. (1) au fost incluși între emitenţii avizelor de însoţire prevăzute și operatorii economici care depozitează/comercializează/prelucrează materiale lemnoase.  La art. 9 alin. (2) literele d), g)-j) și l) modificările vizează punerea în corelare cu aplicațiile SUMAL 2.0 în ceea ce privește avizul de însoțire care însoțește obligatoriu transportul materialelor lemnoase.  La articolul 9, alineatul (2), literele e) și k) și alin.(3) litera e), se abrogă, deoarece:   1. materialele lemnoase reținute în vederea confiscării/confiscate circulă până la locul de custodie sub autoritatea agentului constatator; 2. pentru materialele lemnoase al căror volum depășește volumul din APV, cu luarea în calcul a toleranțelor admise de metoda dendrometrică de calcul a APV, volumul se introduce în SUMAL 2.0 pe bază de notă de intrare-recepție; 3. materialele lemnoase/produsele din lemn provenite din spațiul intracomunitar, la care introducerea în SUMAL 2.0 se face pe bază de notă de intrare-recepție;   La articolul 9, alineatul (3) litera f) se modifică în sensul clarificării emiterii avizului de însoțire pentru materialele lemnoase supuse transportului tehnologic.  La articolul 10, alineatul (1) se modifică în sensul stabilirii clare a informațiilor standardizate pe care emitentul avizului de însoţire trebuie să le introducă în aplicaţia SUMAL 2.0 Avize, astfel:  a) în situaţia efectuării transportului de către un transportator profesionist, emitentul completează informaţiile standardizate în SUMAL 2.0, care generează avizul de însoţire cu stare online/offline şi îl transmite în format electronic către transportatorul profesionist;  b) în situaţia efectuării transportului de către o persoană fizică sau juridică de la locul de recoltare, care nu îndeplineşte condiţia de transportator profesionist, emitentul completează informaţiile standardizate în SUMAL 2.0 care generează avizul de însoţire cu stare offline sau online şi completează avizul în format letric potrivit anexei nr. 2 sau pdf. pe dispozitivul mobil al transportatorului potrivit anexei nr. 5 generat din aplicația SUMAL 2.0 Avize;  c) în situaţia efectuării transportului de către o persoană fizică sau juridică din altă locaţie decât locul de recoltare, care nu îndeplineşte condiţia de transportator profesionist, emitentul completează informaţiile standardizate în SUMAL 2.0, care generează avizul de însoţire cu stare online şi transmite avizul de însoţire imprimat sau pdf. pe dispozitivul mobil al transportatorului potrivit anexei nr. 5 generat din aplicația SUMAL 2.0 Avize; dacă transportul se face cu atelaje, volumul transportat poate fi de până la 5 mc.  La articolul 10, alineatul (6) a fost introdus și transportul tehnologic în situațiile în care nu există obligația realizării fotografiilor mijlocului de transport.  La articolul 10 alin. (7) – (10) și 12, modificările vizează punerea în corelare cu aplicațiile SUMAL 2.0 în ceea ce privește avizul de însoțire care însoțește obligatoriu transportul materialelor lemnoase.  La articolul 11 alin. (1) – (6), modificările vizează punerea în corelare cu aplicațiile SUMAL 2.0 în ceea ce privește avizul de însoțire care însoțește obligatoriu transportul materialelor lemnoase.  Articolul 11 se completează cu alin. (7), unde pentru situațiile de transbordare, atunci când mijlocul de transport este imobilizat, la momentul constatării de greșeli în avizul de însoțire, la care termenul de valabilitate al avizului de însoțire inițial a expirat, transportul se poate continua numai în baza unui/unor nou/noi aviz/avize de însoţire emis/emise de ocolul silvic cu sediul social cel mai apropiat în termen de maximum 48 de ore de la momentul expirării, cu îndeplinirea condiției ca avizul de însoțire inițial să se regăsească pe serverul SUMAL 2.0. Ocolul silvic are obligația de a notifica structura teritorială a autorității publice centrale care răspunde de silvicultură în termen de 24 de ore de la emiterea avizului de însoțire pentru aceste situații.  La art. 12 alin. (1) s-au adus clarificări la situațiile în care materialele lemnoase nu au provenienţă, și anume:  a)dacă la expedierea/transportul/primirea/depozitarea/prelucrarea acestora nu sunt însoţite de aviz de însoţire pdf/ imprimat potrivit anexei nr. 5, descărcat din SUMAL 2.0 sau de aviz de însoţire în format letric potrivit anexei nr. 2, în situaţia în care transportatorul nu are calitate de transportator profesionist, sau, după caz, însoţite de aviz de însoţire aflat pe dispozitivul mobil al transportatorului profesionist, cu excepţia situaţiilor prevăzute la art. 8 alin. (6);  b)dacă la transportul/primirea acestora sunt însoţite de aviz de însoţire al cărui termen de valabilitate a expirat, cu luarea în considerarea a prevederilor art. 11 alin. (7) ;  c)dacă la primire sunt însoţite de aviz de însoţire care nu este înregistrat în aplicația SUMAL 2.0 Agent – Registrul electronic;  d)dacă la expedierea/transportul/primirea/depozitarea/prelucrarea acestora nu sunt însoţite de avizele de însoţire emise pentru fiecare mijloc de transport în parte; în acest caz materialele lemnoase se rețin în vederea stabilirii provenienței;  e) dacă sunt abandonate;  f) dacă sunt provenite din statele membre ale UE şi profesionistul nu a înregistrat intrarea în aplicaţia SUMAL 2.0 Agent - Registrul electronic, în baza documentelor intracomunitare - factura externă/scrisoare de trăsură - CMR/CIM;  g) dacă sunt provenite din state non UE, în următoarele situații:  i) în cazul transportului rutier profesionistul nu a generat aviz de însoţire a materialului lemnos în baza DVI de la locul de acordare a liberului de vamă;  ii) în cazul transportului feroviar și naval profesionistul nu a înregistrat intrarea în aplicaţia SUMAL 2.0 Agent - Registrul electronic;  h) dacă încărcarea/descărcarea materialelor lemnoase se face într-o altă locaţie faţă de cea raportată în SUMAL 2.0/înscrisă în avizul de însoţire - în acest caz materialele lemnoase se rețin în vederea stabilirii provenienței.  La art. 12 alin. (2) s-a reglementat procedura de identificare de către agenții constatatori a materialelor lemnoase abandonate, în vederea stabilirii deținătorilor de drept ale acestora.  La art. 12 alin. (3) s-a reglementat procedura de identificare de către agenții constatatori a materialelor reținute în vederea stabilirii provenienței/confiscate, în vederea stabilirii proprietarului de drept al acestora.  Materialele lemnoase reținute în vederea stabilirii provenienței/confiscate se restituie proprietarilor, dacă aceştia sunt identificaţi şi nu sunt autorii faptelor ilegale care au impus reținerea/confiscarea. Materialelor lemnoase pentru care agentul constatator nu poate identifica proprietarul, le sunt aplicabile prevederile art. 36 alin. (1) din Legea nr. 171/2010, cu modificările şi completările ulterioare.  Materialele lemnoase prevăzute la alin. (2) și (3) sunt transportate sub autoritatea agentului constatator, de la locul luării măsurii până la spaţiul de depozitare indicat de acesta;  Articolul 13 se abrogă pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase. Acest articol reglementa trasabilitatea produselor din lemn, care în prezent fac parte din categoria materialelor lemnoase.  Articolul 14 se modifică pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase.  Se aduc clarificări referitoare la termenul de valabilitate al avizelor de însoţire a transporturilor rutiere, cu atelaje, pentru transportul feroviar/naval și transportul tehnologic.  S-a detaliat modul în care se realizează transportul materialelor lemnoase care fac obiectul exportului, transportul intracomunitar rutier, transportul succesiv cu mai multe mijloace de transport, transbordarea, achiziţia de materiale lemnoase de la mai mulţi proprietari și transportul cu acelaşi mijloc de transport pentru mai mulţi beneficiari, astfel:  Transportul materialelor lemnoase care fac obiectul exportului este însoțit de aviz de însoțire în format electronic pe dispozitivul mobil al transportatorului profesionist generat în aplicația SUMAL 2.0 Avize și de versiunea imprimată a acestuia. Pe versiunea imprimată a avizului de însoțire reprezentantul biroului vamal are obligaţia să consemneze, prin certificare cu nume, semnătură şi ştampilă, data şi ora verificării.  Transportul intracomunitar rutier pentru materialele lemnoase se face după cum urmează:  a) cu aviz de însoțire în format electronic pe dispozitivul mobil al transportatorului profesionist generat în aplicația SUMAL 2.0 Avize și cu versiunea imprimată a acestuia;  b) cu aviz de însoțire imprimat, generat în aplicația SUMAL 2.0 Avize, în situația în care transportul se realizează de o persoană juridică care nu are sediul în România.  Avizele de însoţire se emit pentru fiecare mijloc de transport în parte şi se transmit în SUMAL 2.0; materialele lemnoase care sunt transportate succesiv cu mai multe mijloace de transport, trebuie să fie însoţite de câte un aviz de însoţire pentru fiecare mijloc de transport, emis în condiţiile prezentelor norme.  În situaţia transbordării, care implică încărcarea/descărcarea în/din mijloace de transport cu capacităţi diferite decât cea a mijloacelor de transport în/din care se transbordează se vor emite avize de însoţire pentru fiecare mijloc de transport.  În situația achiziţiei de materiale lemnoase de la mai mulţi proprietari se va emite un singur aviz de însoțire pentru fiecare borderou de achiziție.  În situația transportului cu acelaşi mijloc de transport pentru mai mulţi beneficiari, se emit avize de însoţire pentru fiecare beneficiar care transportă cu acelaşi mijloc de transport.  Transportatorul are obligaţia să se încadreze în termenul/termenele de valabilitate al/ale avizului/avizelor de însoțire.  La art. 15 se aduc clarificări cu privire la stabilirea volumului materialelor lemnoase, distict pentru lemn rotund, cherestele și resturi din prelucrarea primară și secundară.  La art. 16 s-a detaliat modul de completare a avizului de însoțire funcție de situațiile concrete care pot să apară în transportul materialelor lemnoase  La art. 17 alin. (1) s-a detaliat procedura de urmat de către personalul autorizat al operatorului de transport feroviar, al administratorului şi/sau al gestionarului infrastructurii, precum şi al operatorilor portuari cărora li se prezintă materiale lemnoase pentru expediere şi efectuează operaţiunile de încărcare/descărcare în/din vagoane sau în/din nave, după caz, în situația în care materialele lemnoase prezentate spre expediere, nu sunt însoţite de avizul de însoţire potrivit art. 8 alin. (3), sau dacă acesta nu este completat conform prevederilor prezentelor norme şi nu se află în perioada de valabilitate. În acest caz, personalul autorizat al operatorului de transport feroviar, al administratorului şi/sau al gestionarului infrastructurii, precum şi operatorii portuari este obligat să sesizeze imediat structura teritorială de specialitate a autorităţii publice centrale care răspunde de silvicultură competentă, în legătură cu cele constatate. Dacă structura competentă teritorial a autorităţii publice centrale care răspunde de silvicultură care a efectuat verificarea constată că materialele lemnoase îndeplinesc condiţiile legale, comunică în scris autorităţii vamale că operaţiunea de vămuire poate continua.  La art. 17 alin. (2), autoritatea vamală acceptă declaraţia vamală de export numai dacă sunt îndeplinite cumulativ următoarele condiţii:  a) avizul de însoţire emis de către operatorul economic care realizează exportul este înregistrat în Sumal 2.0 și se află în perioada de valabilitate.  b)destinatarul materialelor lemnoase înscris în aviz este un beneficiar din state non UE;  c) punctul de descărcare al avizului de însoțire, în acest caz, este locul unde se fac formalitățile vamale.  La art. 18 sunt detaliate condițiile pe care trebuie să le îndeplinească spaţiul de depozitare în care se depozitează/prelucrează/sortează/comercializează materialele lemnoase și modalitatea de înregistrare a acestuia în aplicația SUMAL 2.0. De asemenea s-a reglementat modalitatea de înregistrare a platformei primare în Aplicația SUMAL 2.0.  Art. 20 și 21 se modifică pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase. Acest articol reglementa trasabilitatea produselor din lemn, care în prezent fac parte din categoria materialelor lemnoase.  Art. 22 alin. (2) se aduc clarificări cu privire la emiterea avizului de însoțire în funcţie de localizarea materialelor lemnoase.  Anexa nr. 1 se completează cu definiția biomasei certificabile și necertificabile, a lemnului semifabricat și pentru punerea în corelare cu prevederile Legii nr. 197/2020 pentru modificarea și completarea [Legii nr. 46/2008 - Codul silvic](http://legislatie.just.ro/Public/DetaliiDocumentAfis/227177), în ceea ce privește definirea materialelor lemnoase. Acest articol reglementa trasabilitatea produselor din lemn, care în prezent fac parte din categoria materialelor lemnoase.  Anexa nr. 3 s-a modificat prin eliminarea avizului gărzii forestiere, deoarece această structură nu este parte la măsurătorile realizate.  Anexa nr. 5 s-a modificat pentru punerea în corelare cu modelul din aplicațiile SUMAL 2.0.  Anexa nr. 6 s-a modificat prin instituirea de valori minime și maxime pentru factorii de cubaj utilizați la calculul volumului materialelor lemnoase transportate în forme geometrice, pentru determinarea unui volum mai precis și pentru acoperirea tuturor situațiilor întâlnite în practică. | | |
| 3. Alte informaţii | Valorificarea masei lemnoase din fondul forestier proprietate publică se face potrivit Regulamentului de valorificare a masei lemnoase aprobat prin Hotărârea Guvernului nr. 715/2017, cu modificările și completările ulterioare, licitațiile publice pentru valorificarea masei lemnoase neintrând sub incidența legislației privind achizițiile publice.  Soluțiile legislative din prezentul proiect vizează materialele lemnoase, așa cum sunt definite în Legea nr. 46/2008- Codul silvic, republicată, cu modificările și completările ulterioare. | | |
| **Secţiunea a 3-a: Impactul socioeconomic al proiectului de act normativ** | | | |
| 1. Impactul macroeconomic | | | Proiectul de act normativ nu se referă la acest subiect. |
| 1.1 Impactul asupra mediului concurenţial şi domeniul ajutoarelor de stat | | | Proiectul de act normativ nu se referă la acest subiect. |
| 2. Impactul asupra mediului de afaceri | | | Proiectul de act normativ nu se referă la acest subiect. |
| 21 Impactul asupra sarcinilor administrative | | | Proiectul de act normativ nu se referă la acest subiect. |
| 22 .Impactul asupra întreprinderilor mici şi mijlocii | | | Proiectul de act normativ nu se referă la acest subiect. |
| 3. Impactul social | | | Proiectul de act normativ nu se referă la acest subiect. |
| 4. Impactul asupra mediului | | | Proiectul de act normativ nu se referă la acest subiect. |
| 5.Alte informaţii | | | Nu au fost identificate |
| |  |  |  |  |  |  |  | | --- | --- | --- | --- | --- | --- | --- | | **Secţiunea a 4-a Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | | - mii lei - | | | | | | | | Indicatori | Anul  curent | Următorii 4 ani | | | | Media pe  5 ani | | 2022 | 2023 | 2024 | 2025 | | 1 | 2 | 3 | 4 | 5 | 6 | 7 | | 1. Modificări ale veniturilor bugetare, plus/minus, din care: |  |  |  |  |  |  | | a) buget de stat, din acesta: |  |  |  |  |  |  | | (i) impozit pe profit |  |  |  |  |  |  | | (ii) impozit pe venit |  |  |  |  |  |  | | b) bugete locale: |  |  |  |  |  |  | | (i) impozit pe profit |  |  |  |  |  |  | | bugetul asigurărilor sociale de stat: |  |  |  |  |  |  | | (i) contribuţii de asigurări |  |  |  |  |  |  | | 2. Modificări ale cheltuielilor bugetare, plus/minus, din care: |  |  |  |  |  |  | | a) buget de stat, din acesta: |  |  |  |  |  |  | | (iii) cheltuieli de capital |  |  |  |  |  |  | | b) credit extern |  |  |  |  |  |  | | c) surse proprii |  |  |  |  |  |  | | 3. Impact financiar, plus/minus, din care: |  |  |  |  |  |  | | 1. buget de stat |  |  |  |  |  |  | | 1. bugetele locale |  |  |  |  |  |  | | 4. Propuneri pentru acoperirea creşterii cheltuielilor bugetare |  |  |  |  |  |  | | 5. Propuneri pentru a compensa reducerea veniturilor bugetare |  |  |  |  |  |  | | 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. | | | | | | | 7. Alte informaţii |  | | | | | | | | | |
| **Secţiunea a 5-a: Efectele proiectului de act normativ asupra legislaţiei în vigoare** | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii | | Proiectul de act normativ nu se referă la acest subiect. | |
| 1¹ Compatibilitatea proiectului de act normativ cu legislaţia în domeniul achiziţiilor publice   1. impact legislativ-prevederi de   modificare şi completare a cadrului normative în domeniul achiziţiilor publice, prevederi derogatorii;  b ) norme cu impact la nivel operational/tehnic-sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante | | Proiectul de act normativ nu se referă la acest subiect. | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | Proiectul de act normativ nu se referă la acest subiect. | |
| 3. Măsuri normative necesare aplicării directe a actelor normative comunitare | | Proiectul de act normativ nu se referă la acest subiect. | |
| 4 Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | |
| 5 Alte acte normative şi/sau documente internaţionale din care decurg angajamente | | Proiectul de act normativ nu se referă la acest subiect. | |
| 6 Alte informaţii | | Nu au fost identificate. | |
| **Secţiunea a 6-a: Consultările efectuate în vederea elaborării proiectului de act normativ** | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | Proiectul de act normativ a fost elaborat cu consultarea Gărzilor forestiere, Regiei Naţionale a Pădurilor – Romsilva, Asociaţiei Administratorilor de Păduri din România-AAP și Asociaţiei Forestierilor din România-ASFOR. | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | Proiectul de act normativ nu se referă la acest subiect | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | Proiectul de act normativ nu se referă la acest subiect. | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | Proiectul de act normativ nu se referă la acest subiect. | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Proiectul prezentului act normativ urmează a fi avizat de către Consiliul Legislativ. | |
| 6. Alte informaţii | | Prezenta hotărâre a Guvernului conține elemente care monitorizează prima punere pe piaţă a lemnului şi a produselor din lemn pentru codurile 4401, 4403, 4406 şi 4407 prevăzute de Regulamentul (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn. | |
| **Secţiunea a 7-a: Activităţi de informare publică privind elaborarea si implementarea proiectului de act normativ** | | | |
| 1. Informarea societăţii civile cu privire la necesitatea elaborării proiectului de act normativ | | În elaborarea proiectului a fost îndeplinită procedura stabilită prin Legea nr. 52/2003 privind transparenţa decizională în administraţia publică, republicată. | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | Proiectul de act normativ nu se referă la acest subiect. | |
| 3. Alte informaţii | | Nu au fost identificate. | |
| **Secţiunea a 8-a: Măsuri de implementare** | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | | Proiectul de act normativ nu se referă la acest subiect. | |
| 2. Alte informaţii | | Nu au fost identificate. | |

Pentru considerentele de mai sus, am elaborat proiectul de Hotărâre a Guvernului pentru modificarea și completarea Normelor referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și cele privind proveniența și circulația materialelor lemnoase destinate consumului propriu al proprietarului, şi unele măsuri de aplicare a prevederilor Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor care revin operatorilor care introduc pe piaţă lemn şi produse din lemn, aprobate prin Hotărârea Guvernului nr. 497/2020, care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ŞI PĂDURILOR**

**BARNA TÁNCZOS**

**AVIZĂM**

**VICEPRIM-MINISTRU**

**KELEMEN HUNOR**

|  |  |
| --- | --- |
| **MINISTRUL ECONOMIEI ANTREPRENORIATULUI ȘI TURSMULUI**  **CLAUDIU-IULIUS-GAVRIL NĂSUI**  **MINISTRUL FINANŢELOR**  **ALEXANDRU NAZARE**  **MINISTRUL AFACERILOR EXTERNE**    **BOGDAN LUCIAN AURESCU** | **MINISTRUL AFACERILOR INTERNE**  **LUCIAN NICOLAE BODE**    **MINISTRUL TRANSPORTURILOR ȘI INFRASTRUCTURII**  **CĂTĂLIN DRULĂ**  **MINISTRUL JUSTIŢIEI**  **STELIAN-CRISTIAN ION** |